Saetanê serê sibayî de merkez û qezayanê Mêrdînî de sereştişê keyeyan ameyî kerdene. Sereştişan de 7 kesî bi îdîaya ''endamîya rêxistene'' ameyî destbendkerdene. Derheqê nê kesan de qerarê nêvînayîşê avûkatan ê seba 24 saetan ame girewtene.
Kesê ke ameyî destbendkerdene nameyê înan wina yê: Hemşaredaro verên ê Stewrî Mehmet Aydin Alokmen, îdarekaranê Rêxistina HDPyî ya Bajarî Bedîî Yilmaz û Ayşe Bozan, Hemsekê Heyetê Rayberdişî yê Komeleya Endustrîkaranê Tekstîl û Kincan a Mêrdînî Halîl El, esnaf Mahsum Bilkay û cinîya 72 serrîye Melese Gultekîn  û keso  binameyê Zekî yo ke nasnameyê ci nêame musayene ameyî destbendkerdene.
